โรงเรียนร้องกวางอนุสรณ์
โรงเรียนร้องกวางอนุสรณ์ (Rongkwang Anusorn School) เป็นโรงเรียนระดับมัธยมศึกษาขนาดใหญ่ ประจำอำเภอร้องกวาง จังหวัดแพร่ ปัจจุบันเปิดการเรียนการสอนแบบสหศึกษา เปิดสอนระดับมัธยมศึกษาตอนต้น และชั้นมัธยมศึกษาตอนปลาย
โรงเรียนร้องกวางอนุสรณ์ อำเภอร้องกวาง จังหวัดแพร่ สังกัดสำนักงานเขตพื้นที่มัธยมศึกษา เขต 37 ตั้งอยู่เลขที่ 315 หมู่ 6 ถนนยันตรกิจโกศล อำเภอร้องกวาง จังหวัดแพร่ 54140 หมายเลชโทรศัพท์ (054) 597300-1 โทรสาร 054- 648357 ได้รับอนุมัติจากกระทรวงศึกษาธิการให้จัด จัดตั้งเมื่อ วันที่ 24 เมษายน 2505 และให้เปิดสอน 17 พฤษภาคม 2505 ในระดับมัธยมศึกษาตอนต้นสายสามัญ โดยจัดการเรียนการสอนแบบสหศึกษา โรงเรียนร้องกวางอนุสรณ์เดิมเป็นสถานที่จัดตั้งของโรงเรียนสหราษฎร์พิทยา(โรงเรียนราษฎร์)ซึ่งมีนายสุธรรมสายศร เป็นเจ้าของและ นายคำพินิจ สิทธิวีระกูล เป็นจัดการ และมีสมาชิกผู้ถือหุ้นประมาณ 300 คน เมื่อโรงเรียนสหราษฎร์พิทยา เลิกล้มกิจการ เจ้าของผู้จัดการ และสมาชิกผู้ถือหุ้นได้พร้อมใจมอบอาคารเรียน ซึ่งสร้างยังไม่เสร็จ มีแต่เสาและหลังคามุงด้วยกระเบื้องซีเมนต์ ส่วนฝา พื้นห้อง และเพดานยังไม่มีพร้อมกับที่ดินซึ่งมีเนื้อที่ประมาณ 24 ไร่เศษ ให้กับนายอำเภอร้องกวาง เพื่อให้นายอำเภอได้ดำเนินเรื่องขออนุมัติกระทรวงศึกษาธิการ จัดตั้งเป็นโรงเรียนมัธยมประจำอำเภอขึ้น ประจวบกับเป็นโอกาสที่ปลัดกระทรวงศึกษาธิการ (นายอภัย จันทรวิมล) ได้มาตรวจราชการที่จังหวัดแพร่ เมื่อ พ.ศ.2505 ในโอกาสนั้น นายอภัย จันทรวิมล ได้มาตรวจเยี่ยมสถานที่ตั้งโรงเรียน เมื่อวันที่ 19 มกราคม พ.ศ. 2505 และได้ปราศรัยกับบรรดาพ่อค้า ข้าราชการและประชาชนที่มาต้อนรับว่า จะรับเรื่องการจัดตั้งโรงเรียนไปพิจารณา และได้ย้ำว่า หากกระทรวงศึกษาธิการอนุมัติขอให้ช่วยกันสร้างและให้ย้ายอาคารเรียนจากที่เดิมซึ่งเป็นที่ลุ่ม (ตัวอาคารเรียนโรงเรียนสหราษฎณ์พิทยาเดิม) มาสร้างใหม่ ณ อาคารเรียนหลังที่ 1 (ปัจจุบันได้รื้อถอนไปสร้างเป็นโรงอาหาร โรงพลศึกษา และหอประชุมขนาดใหญ่แทน) ต่อมา กระทรวงศึกษาธิการ ได้ประกาศตั้งโรงเรียนแห่งนี้ เป็นโรงเรียนมัธยมประจำอำเภอ เปิดสอนในระดับชั้นมัธยมศึกษาตอนต้นสายสามัญ เมื่อวันที่ 24 เมษายน พ.ศ. 2505 และได้ตั้งชื่อว่า โรงเรียนร้องกวางอนุสรณ์ ปัจจุบันโรงเรียนร้องกวางอนุสรณ์ มีพื้นที่ทั้งหมด 60 ไร่ 3 งาน 61 3/10 ตารางวา มีบุคลากรครู-อาจารย์ จำนวน 102 คน ครูจ้างสอน/ประจำ จำนวน 6 คน ครูธุรการ 1 คน ลูกจ้างประจำ จำนวน 10 คน ลูกจ้างชั่วคราว จำนวน 12 คน และนักเรียน จำนวน 1,852 คน (ข้อมูล: 18 พฤษภาคม 2553) เปิดทำการสอนในระดับชั้นมัธยมศึกษาปีที่ 1 ถึงมัธยมศึกษาปีที่ 6 (ช่วงชั้นที่ 3 - 4)
ใต้ร่มธงม่วงขาวชาว ร.อ. ไม่รีรอ รวมพลังมั่นคง
เกียรติศักดิ์ พิทักษ์ไว้ให้ยืนยง เร่งดำรงวิทยาอ่าอำไพ
ร่มประดู่ร่มรื่น ยืนตระหง่าน ดังอุดมการณ์ของเราแกร่งไกล
การเรียนดี ดนตรีดัง กีฬาเด่นคุณธรรมเยี่ยมเปี่ยมใจ
ศรี ศรีตรังบานแล้ว ช่างผ่องแผ้วสดสีแจ่มใส
พวกเรานี้แสนภาคภูมิใจ เมื่อเฝ้ามองไป ม่วงขาวแสนงาม
งาม งามร่มประดู่ ร่มเย็นเคียงคู่ อุ้มชูชื่นใจ
แลวิไล หาใดงามเท่า อีกแนวขุนเขา โอบเราไว้มั่น
ทุกวันเราแสนสุข ไม่มีทุกข์ สุขหรรษา
ถิ่นนี้ประสิทธิ์วิทยา ดุจมารดา พาร่มเย็น
เย็น เย็นลมพลิ้วผ่าน ศรีตรังแย้มบาน ตระการน่าดู
กิ่งแกว่งไกว ดอกใบประดู่ ดุจพรมลาดปู ประดู่-ศรีตรัง
ลูกม่วง-ขาว ใต้เงาร่มประดู่ เราพร้อมสู้ นักเรียน-ครู ผู้ศึกษา
หมู่พี่น้อง ร่วมปรองดอง พัฒนา มุ่งศึกษา เสริมปัญญา เพื่อบ้านตน
ร้องกวางอนุสรณ์ บ้านเมืองนอนถิ่นเกิด ช่วยชูเชิด เทิดศักดิ์ศรี ทุกแห่งหน
คุณความดี ที่ร่วมสร้าง ความเป็นคน มุ่งฝึกฝน พ้นจากทุกข์ สุขทวี
ลูกร.อ. สีม่วง-ขาว คือสัญลักษณ์ เป็นประจักษ์ กวางคู่งาม ตามวิถี
ชื่อก้องไกล ไปทั่วหล้า ทั้งปฐพี เลือดเรานี้ สีม่วง-ขาว ก้าวเด่นไกล
มาพวกเรา มาร่วมสร้างทางแห่งฝัน ร่วมมือกันทุกหมู่เหล่า เราพร้อมใจ
เพื่อศักดิ์ศรี ลูกม่วง-ขาว ก้าวต่อไป สุข สดใส ให้ก้าวหน้า สถาพร